“Kɔ́bɔ́gɔ ai bɔ́n bə́ Ísraɛ̂l, ó kad bɔ naa: tɔ fám tɔ miníngá, é mod ósə ǎ fɔ̄lán mān dzǎm mənduga ai Ǹtondôbə, mod tě a ḿbə̄gə́ yā éboe. 7Á mə̄mə́ ńsə̄m tē, á dúgān fə ékōlá yā á bələ́, á bə̄dé fə̄ éfās tánā á yób, a dúgán dzɔ̄ é mod a bələ́ ákálaga ai nyé. 8Ngə́ mod te ǎ bə̄lə́ kig évúvúmān yā bə́ nə́ dzǎm kalan ekolá dzíé, ékōlá é ngawóge ai Ǹtondôbə, bə́ vâ dzɔ́ fada, təge láŋ ńnōm ńtómbā yǎ êkom­ ebyandí yā fada ǎ yi bəlan ai nyé âkə̌ŋ ékom ebyandí ású ḿbəgə eboe. 9Amú á nə̄ nâ dzóm bíndá ésə̄ yā yáwóge ai Ǹtondôbə á bɔ́n bə́ Ísraɛ̂l bázu və́ fada, a bələ́ naa a vaaga é ngab dzié étēde. 10Dzóm bíndá yáwōge ai é mod a túni dzɔ́, édzí bávə́ fada yáwōge ai nyé.”